„Návrh“
	
VLÁDA SLOVENSKEJ REPUBLIKY

 vydáva

podľa § 10 ods. 1  a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

rozhodnutie  č.  …………
 o privatizácii  zdravotníckeho zariadenia

Názov zdravotníckeho zariadenia:         Poliklinika pre dorast
Sídlo:                                                      Bratislava , Vajnorská ul. 40				
IČO :                                                       31753442

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2296 (ďalej len "určený privatizačný projekt"). 
Rozhodnutie sa týka  celého majetku zdravotníckeho zariadenia Poliklinika pre dorast so sídlom v Bratislave, Vajnorská ul. 40, vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	 Priamy predaj vopred určenému záujemcovi.
2.	Účtovná hodnota majetku  zdravotníckeho zariadenia k 31.12.2000 :
 	4 860 000,-  Sk
	(slovom: štyrimiliónyosemstošesťdesiattisíc slovenských korún)
3.	Spôsob výberu kupujúceho:	
Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.
4.	Kupujúci:
Obchodné meno:		Next s.r.o.
Sídlo: 		     	Hattalova 12
                                   	Bratislava
831 03
IČO:	                	31 375 979		
5.	Kúpna cena: 	     	5 400 000,- Sk
 				    	(slovom: päťmiliónovštyristotisíc slovenských korún)
6.	Platobné podmienky a ich zabezpečenie
Kúpnu cenu zaplatí kupujúci jednou splátkou do 30 dní odo dňa účinnosti zmluvy o predaji  zdravotníckeho zariadenia. 
Úhrada kúpnej ceny je zabezpečená oznámením Všeobecnej úverovej banky, a.s. pobočka Bratislava - mesto zo dňa 9.7.2002 o  vinkulácii vkladu v sume 1 900 000,- Sk  na účte č. 1897818193/0200  klienta - spoločnosti Next, s. r.o., Hattalova 12, 831 03 Bratislava, v prospech Fondu národného majetku SR, za účelom privatizácie zdravotníckeho zariadenia Poliklinika pre dorast, Vajnorská č. 40, Bratislava a Zmluvou o uzavretí budúcej zmluvy č. 3120/39/2002/ZBZ uzavretou medzi Všeobecnou úverovou bankou, a. s. Bratislava a spoločnosťou Next, s. r. o., Hattalova 12, 831 03 Bratislava, v ktorej sa zmluvné strany zaväzujú uzavrieť zmluvu o úvere v celkovej sume 3 500 000,- Sk na kúpu Polikliniky pre dorast, Vajnorská 40, Bratislava. 
7. Ďalšie podmienky predaja:
    7.1. Fond národného majetku SR v zmluve o predaji  zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto :
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 277/1994 Z.z. o zdravotnej starostlivosti v znení neskorších predpisov a zaväzuje sa tieto nehnuteľnosti užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode 7.1. a)  tohoto rozhodnutia môže vlastník vykonať iba po predchádzajúcom  vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode 7.1. a)  tohoto rozhodnutia je dôvodom na odstúpenie od zmluvy zo strany predávajúceho. Dodržiavanie podmienok uvedených v bode 7.1. a)  tohoto rozhodnutia kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.
7.2	Fond národného majetku SR v zmluve o predaji zdravotníckeho zariadenia zaviaže kupujúceho uzatvoriť nové nájomné zmluvy na prenájom doteraz prenajatých častí nehnuteľnosti (miestností) so štátnymi a neštátnymi zdravotníckymi pracovníkmi (fyzickými osobami alebo právnickými osobami), ktorí v čase predaja zdravotníckeho zariadenia poskytovali zdravotnú starostlivosť ako štátne alebo neštátne zdravotnícke zariadenia.
7.3. Fond národného majetku SR v zmluve o predaji  zdravotníckeho zariadenia upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:                
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:  	Fond národného majetku Slovenskej republiky
	Ministerstvo zdravotníctva  Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:    Ing. Mária Machová, CSc.
	        ministerka pre správu
	a privatizáciu národného majetku 
          Slovenskej republiky	....................................................
	           (podpis a pečiatka)